በብራዚል የኮሮና ቫይረስ ከፍተኛ ሞት እያስከተለ ነው፤ መንግሥት ግን የሟቾችን ድምር ቁጥር ከመስጠት መቆጠቡንም አስታውቋል፡፡
ባሕር ዳር፡ ግንቦት 30/2012 ዓ.ም (አብመድ) የኮሮና ቫይረስ ወረርሽኝ ከፍተኛ ሞት እያስከተለባት ያለችው ብራዚል የሟቾችን ቁጥር ሪፖርት ማድረግ አቁማለች፡፡ ከ36 ሺህ በላይ ሰዎች እንደሞቱባት ከዚህ ቀደም ያስታወቀችው ብራዚል በፕሬዝዳንት ቦልሶናሮ የቫይረሱ ምላሽ አሰጣጥ ላይ ተደጋጋሚ ትችት እየቀረበባት ነው፡፡ ይህንን ተከትሎም ከመንግሥት ድረገጽ ላይ የነበረው የወራት በኮሮና ቫይረስ ምክንያት የሞቱ ሰዎች መረጃ እንዲነሳ ተደርጓል፡፡የሀገሪቱ የጤና ሚኒስቴር እንዳስታወቀው ብራዚል ከእንግዲህ ዕለታዊ የ24 ሰዓታት መረጃ እንጅ ድምር የሟቾች ቁጥርን እንደ ሌሎች ሀገራት ለሕዝብ ይፋ አታደርግም፡፡